**Republika Slovenija, Ministrstvo za gospodarski razvoj in tehnologijo, Kotnikova ulica 5, Ljubljana**

**Javni razpis za sofinanciranje operacij ekonomsko - poslovne infrastrukture**

**v letih 2022 in 2023**

**NAVODILA ZA ODDAJO VLOGE PREKO SPLETNE APLIKACIJE**

***NAČIN PRIJAVE V SPLETNO APLIKACIJO***

**V okviru Javnega razpisa za sofinanciranje operacij ekonomsko - poslovne infrastrukture v letih 2022 in 2023 mora posamezen prijavitelj vlogo oddati preko spletne aplikacije, ki bo dosegljiva na spletnem naslovu** [**https://www.erazpis.si**](https://www.erazpis.si)**.**

Prijavitelj se bo na spletni naslov registrira z uporabo elektronskega naslova prijavitelja in matično številko prijavitelja. V kolikor je prijavitelj že registriran, lahko uporabi že obstoječi uporabniški račun.

Prijavitelj bo moral najprej potrditi registracijo in aktivirati svoje uporabniško ime. Po registraciji bo portal poslal elektronsko sporočilo za aktivacijo s spletnega naslova odzivnik@erazpis.si. V elektronskem sporočilu bo povezava na aktivacijo uporabniškega računa, uporabniško ime in geslo.

Včasih se lahko zgodi, da bo odjemalec za spletno pošto aktivacijsko spletno sporočilo vrgel med nezaželeno pošto (spam). Če ob aktivaciji prijavitelj ne bo prejel pošte s portala, mora prijavitelj pregledati še mape z neželeno pošto in označiti, da sporočilo ne sodi sem, ampak v nabiralnik. Brez aktivacije uporabniškega imena uporaba aplikacije ne bo možna.

Geslo bo lahko prijavitelj zamenjal, če izbere možnost »Ste mogoče pozabili geslo«.

En prijavitelj se bo lahko v spletno aplikacijo registriral zgolj enkrat. Na javni razpis lahko en prijavitelj oddal le eno vlogo za eno operacijo.

Datum oddaje vloge v spletni aplikaciji bo štel za datum oddaje vloge, ki mora biti skladen z določili javnega razpisa. Po oddaji vloge popravki ne bodo več možni.

V spletni aplikaciji bo vidnih več aktualnih javnih razpisov MGRT. Prijavitelj mora izbrati ustrezen javni razpis, to je JR EPI 2022 in 2023 (Javni razpis za sofinanciranje operacij ekonomsko - poslovne infrastrukture v letih 2022 in 2023), klik na gumb »Preberi več…«. S klikom na ta gumb se bo odprlo novo okno, kjer so navedeni osnovni podatki o javnem razpisu.

Prijavitelj bo z vnosom podatkov o operacije, ki bo predmet prijave na javni razpis, pričel tako, da bo kliknil na gumb »Začni novo vlogo«.

***IZPOLNJEVANJE POLJ V SPLETNI APLIKACIJI***

Spletna aplikacija bo sestavljena iz večih »strani« vloge, v katero bo potrebno vnesti podatke o prijavitelju, podatke o operaciji, podatke o investiciji, cilje in kazalnike ter podatki za ocenjevanje.

Podatke bo potrebno vnesti v vsa polja vloge za posamezeno operacijo.

V spletno aplikacijo bodo vgrajeni določeni parametri, ki preverjajo ustreznost ter pravilnost vnesenih podatkov. Na desni strani spletne aplikacije bo opaziti gumb »Preveri podatke«. S klikom na ta gumb bo izvedena preveritev vnesenih podatkov oz. t.i. validacija podatkov.

**POMEMBNO!** Podatki, ki bodo vneseni v spletno aplikacijo, morajo biti skladni s podatki iz investicijske dokumentacije (v kolikor je imel prijavitelj že pred objavo javnega razpisa izdelan npr. DIIP in IP, naj z novelacijo IP ustrezno uredi vse zahteve v okviru javnega razpisa (vrednost operacije v tekočih cenah brez povračljivega DDV, višina upravičenih stroškov, dinamika izvedbe operacije, vrednost sofinanciranja MGRT in dinamika sofinanciranja operacije, ipd.)). **Prijavitelj namreč v dopolnitvi vloge ne bo smel** **spreminjati višine zaprošenih sredstev tistega dela vloge, ki se veže na tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.** Prijavitelj sme ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog.

1. **Podatki o prijavitelju**

Na strani **Podatki o prijavitelju** se vnašajo naslednji podatki:

* prijavitelj oz. občina (naziv, naslov, pošta, poštna številka, spletni naslov);
* odgovorna oseba prijavitelja oz. občine (ime, priimek, funkcija, telefonska številka, naslov elektronske pošte);
* matična številka občine;
* davčna številka občine;
* podatki o transakcijskem računu (številka in naziv banke);
* kontaktna oseba prijavitelja oz. občine za izvajanje operacije - skrbnik pogodbe (ime, priimek, naziv delovnega mesta, telefonska številka, naslov elektronske pošte).

V polje »Transakcijski račun« in »Naziv banke« (v skladu s podatki, kot izhajajo iz javno dostopnih evidenc) se vnese tisti transakcijski račun, ki bo del pogodbe o sofinanciranju.

Prijavitelji bodo pri določenih poljih v spletni aplikaciji opazili znak »i« (npr. pri polju »Transakcijski račun«). S pomikom kurzorja na znak »i« se pokaže dodatna informacija o tem polju oz. informacija o zahtevanem vnosu v to polje.

1. **Podatki o operaciji**

Na strani **»Podatki o operaciji«** se vnašajo podatki o:

* kohezijski regiji, kjer ima prijavitelj (občina) sedež;
* celotnem oz. dolgem nazivu operacije;
* skrajšanem nazivu operacije (največ 49 znakov z upoštevanjem presledkov);
* gradbenem dovoljenju (izbere se možnost, odvisno od narave operacije oz. potrebnih dovoljenj za poseg v prostor):
* Gradbenem dovoljenju: (številka, datum izdaje ter datum pravnomočnosti):
* V primeru, da za izvedbo operacije ni potrebno pridobiti gradbenega dovoljenja, mora prijavitelj priložiti sklep upravne enote, da gradbeno dovoljenje ni potrebno oz. drug dokument pristojnega organa iz katerega je razvidno, da gradbenega dovoljenja ni potrebno pridobiti;
* zemljiščih (ki so v lasti občine oz. niso v lasti občine) na katerih bo postavljena ekonomsko-poslovna infrastruktura, ki je predmet vloge:
* Lastništva zemljišč se v primeru priloženega pravnomočnega gradbenega dovoljenja ne dokazuje posebej.
* Lastništvo zemljišč se v primeru, da gradbeno dovoljenje ni potrebno, dokazuje z izpisom iz zemljiške knjige, iz katerega je razvidno, da je predlog za vpis vložen oz. potrjen in da ni nobenega drugega predloga za vpis v zemljiško knjigo, ki bi imel prednostni vrstni red in bi predlagatelju onemogočil vknjižbo lastninske pravice brez bremen.
* Če zemljišče, na katerem bo zgrajena infrastruktura EPC, ni v lasti prijavitelja, mora le-ta ob vlogi priložiti pogodbo o najemu, pogodbo o ustanovitvi stavbne pravice, koncesijsko pogodbo sklenjeno med prijaviteljem in lastnikom zemljišča, služnostno pravico za gradnjo ali dokazilo, da je prijavitelj določen za upravljavca v skladu z 11. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), s trajanjem še najmanj pet (5) let od datuma zaključka operacije;
* namenu operacije (označiti je potrebno bodisi »Ureditev oz. dograditev EPC«, bodisi »Razširitev EPC«, lahko se označita oba namena (če bi bila del operacije tako ureditev oz. dograditev, kot tudi razširitev EPC)) ter napisati povzetek namena in predmeta operacije *(V tem razdelku prijavitelj odgovori na vprašanji »zakaj« oz. vzrok za prijavo operacije (opis potreb), »na kakšen način« oz. kratek povzetek aktivnosti v okviru operacije ter navede »namen operacije« (kaj se želi z operacijo doseči).*

**Razdelek »Obvezne priloge« in razdelek »Ostale priloge«**

V teh dveh razdelkih **se vlogi na javni razpis priložijo naslednji skenirani dokumenti**:

- Obrazec 1: Izjava o sprejemanju pogojev javnega razpisa (datiran, žigosan in podpisan);

- Obrazec 2: Izjava o uskladitvi načrta razvojnih programov v kolikor NRP ni usklajen z vlogo v nazivu, finančni in terminski konstrukciji ali virih sredstev (datiran, žigosan in podpisan);

- Obrazec 3: Vzorec pogodbe o sofinanciranju (parafiran vsaj na zadnji strani);

- Obrazec 4a: Izračun finančne vrzeli – KOHEZIJSKA REGIJA VZHODNA SLOVENIJA ali Obrazec 4b: Izračun finančne vrzeli – KOHEZIJSKA REGIJA ZAHODNA SLOVENIJA (datiran, žigosan in podpisan),

- Obrazec 5: Pooblastilo za pridobitev podatkov od Finančne uprave Republike Slovenije (datiran, žigosan in podpisan);

- Obrazec 6: Varovanje osebnih podatkov;

- Sklepi o potrditvi investicijskih dokumentov ter morebitnih novelacij, skladno z Uredbo o enotni metodologiji za pripravo in obravnavo investicijske dokumentacije na področju javnih financ, glede na predvideno vrednost operacije:

o sklep o potrditvi (DIIP) in

o sklep o potrditvi investicijskega programa (IP) in

o sklep o potrditvi predinvesticijske zasnove, v kolikor načrtovana vrednost operacije presega 2.500.000,00 EUR z DDV;

Podpisani in žigosani sklep o potrditvi posamezne investicijske dokumentacije mora vsebovati datum, št. sklepa, naziv operacije, vrednost operacije v tekočih cenah (brez povračljivega DDV) ter vire financiranja operacije;

- Investicijski dokumenti DIIP, IP in PIZ (v kolikor načrtovana vrednost operacije presega 2.500.000,00 EUR z DDV) pripravljeni skladno z Uredbo o enotni metodologiji za pripravo in obravnavo investicijske dokumentacije na področju javnih financ;

- Kopija veljavnega akta o proračunu občine;

- Kopija celotnega načrta razvojnih programov proračuna (NRP) z jasno označeno vrstico operacije, ki je predmet prijave (kopija mora biti žigosana in podpisana s strani odgovorne osebe prijavitelja na strani, kjer je navedena operacija, ki je predmet vloge);

- Izpis »veljavni projekt v načrtu razvojnih programov državnega proračuna (Poročilo DPS 09-00-29-02 – izpis iz MFERAC-a)« - v primeru, ko je operacija že sofinancirana s strani državnega proračuna;

- Pravnomočno gradbeno dovoljenje za celotno investicijo oz. sklep o zavrženju vloge za pridobitev gradbenega dovoljenja s strani upravne enote, oz. drug dokument pristojnega organa iz katerega je razvidno, da gradbenega dovoljenja ni potrebno pridobiti (iz gradbenega dovoljenja mora biti razviden žig in datum pravnomočnosti);

- PVO (v kolikor območje urejanja poslovno – ekonomske cone presega 5 ha);

- Pisno pooblastilo za podpis, kadar obrazce vloge ali priloge vloge podpiše pooblaščenec odgovorne osebe;

- Grafični prikaz/i ekonomsko - poslovne cone in grafični prikaz/i zapolnjenosti ekonomsko – poslovne cone. Na grafičnem prikazu mora biti jasno označeno:

a. območje ter površina celotne ekonomsko – poslovne cone, ki je predmet prijave;

b. območje ter površina ekonomsko – poslovne cone, ki je predmet ureditve, dograditve oz. širitve v okviru prijave (območje urejanja);

c. že zasedene uporabne površine EPC in proste uporabne površine EPC ter jasno označene tiste nove uporabne površine EPC, ki jih bodo podjetja zasedla najkasneje v roku treh (3) let po zaključku operacije (najmanj 60 % novih prostih uporabnih površin);

Grafični prikaz mora biti pripravljen in obrazložen tako, da bo iz njega jasno razviden odstotek zasedenosti uporabnih površin EPC.

Pri grafičnem prikazu nas zanimajo podatki, kot izhajajo iz tabele:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Parcelna št. | Št. katastrske občine | Vrsta namenske rabe (IG ali IP) | Velikost celotne parcele (v ha) | Površina parcele na kateri se že izvajajo poslovne dejavnosti (v ha) | Površina parcele na kateri se še ne izvaja poslova dejavnost - proste uporabne površine (v ha) | Površina parcele, na kateri se predvideva izvajanje poslovne dejavnosti - zasedenost (v ha) | Naziv podjetja, ki na parceli izvaja ali bo izvajl poslovno dejavnost (v ha) | Odstotek zasedenosti (%) |
|  |  |  |  |  |  |  |  |  |
|  |  | SKUPAJ: | 0 | 0 | 0 | 0 |  |  |

V razdelku **»Načrt razvojnih programov«** se ustrezno označi (zgolj ena izmed možnosti):

* Operacija je uvrščen v NRP in usklajen z vlogo oz.
* Operacija je uvrščen v NRP, vendar ni usklajen z vlogo.

V okno **»Priloga: Sken NRP«** prijavitelj **pripne ustrezen sken NRP z označeno operacijo**, ki je predmet vloge na javni razpis **ter sken veljavnega odloka o proračunu prijavitelja**.

**POMEMBNO!** Operacija mora biti ustrezno opredeljen v veljavnem aktu o proračunu prijavitelja, in sicer v načrtu razvojnih programov (v nadaljnjem besedilu: NRP) - tretji del proračuna. Naziv operacije, zneski in viri financiranja morajo biti v investicijskem dokumentu, v obrazcih vloge in v NRP skladni. V nasprotnem primeru mora prijavitelj priložiti podpisno izjavo, da bo najkasneje do vložitve prvega zahtevka za izplačilo uskladil NRP oziroma posebni del proračuna. Dokazilo o usklajenosti je prijavitelj dolžan posredovati najkasneje ob prvem zahtevku za izplačilo.

V kolikor operacija v NRP ni skladen z vlogo (v nazivu, vrednosti, virih financiranja), prijavitelj na koncu strani **»Podatki o operaciji«** v okno **»Obrazec 2: Izjava o uskladitvi načrta razvojnih programov«** pripne skenirano podpisano, datirano in žigosano izjavo prijavitelja o uskladitvi NRP (obrazec 2 razpisne dokumentacije).

1. **Podatki o investiciji**

V tem razdelku se v aplikacijo vnesejo sledeči podatki:

* **Začetek operacije:** Za začetek operacije se šteje datum sklepa o potrditvi Dokumenta identifikacije projekta (v nadaljnjem besedilu: DIIP) s strani pristojnega organa prijavitelja;
* **Predviden zaključek operacije:** Operacija se zaključi, ko so izvedene vse načrtovane aktivnosti v okviru operacije ter ko za vse stroške nastanejo tudi izdatki, vključno z izplačilom upravičencu iz naslova ESRR. Zadnji zahtevek za izplačilo mora MGRT prejeti najkasneje 30. 10. 2023. Operacije po tem javnem razpisu se morajo zaključiti najkasneje do 31. 12. 2023.
* **Skupna vrednost celotne operacije v tekočih cenah brez povračljivega DDV:** V primeru, da bi bila operacija sestavljen iz več faz, se navede vrednost celotne operacije (upoštevajoč vse faze operacije) v tekočih cenah brez povračljivega DDV, pa čeprav je npr. predmet vloge na javni razpis zgolj ena faza celotne operacije.
* **Faza, ki je predmet operacije:** opisna navedba (npr. 1. faza, ipd. oz. operacija se ne izvaja v fazah ali podobno);
* **Vrednost prijavljene operacije v tekočih cenah brez povračljivega DDV (v EUR):** To polje se razlikuje od polja »Skupna vrednost celotne operacije v tekočih cenah brez povračljivega DDV« le v primeru, da bi bil predmet operacije, ki se prijavlja na javni razpis, zgolj ena izmed faz celotne operacije (v primeru, da se operacija ne izvaja v fazah oz. ni del neke širše operacije, sta vrednosti v poljih enaki). Vrednost mora znašati najmanj 300.000,00 EUR
* **Ocenjen znesek povračljivega DDV (v EUR):** Navedite se predvideno vrednost povračljivega DDV. V primeru, da se v okviru operacije DDV ne bo povračal, se navede vrednost 0,00 EUR.
* **Ocenjen znesek upravičenih stroškov operacije (V EUR):** Navede se znesek upravičenih stroškov v tekočih cenah.
* **Ocenjen znesek neupravičenih stroškov operacije (v EUR):** Navede se znesek neupravičenih stroškov v tekočih cenah.
* **Ocenjeni diskontirani neto prihodki v ekonomski dobi operacije (v EUR):** Podatek mora biti skladen z obrazcem 4a oz. 4b ter investicijsko dokumentacijo.
* **Ocenjena finančna vrzel – R (%):** Podatek mora biti skladen z obrazcem 4a oz. 4b ter investicijsko dokumentacijo.
* **Ocenjen pripadajoči znesek – DA (v EUR):** Podatek mora biti skladen z obrazcem 4a oz. 4b ter investicijsko dokumentacijo.
* **Ocenjena ekonomska interna stopnja donosnosti (%):** Podatek mora biti skladen z obrazcem 4a oz. 4b ter investicijsko dokumentacijo.
* **Zaprošena vrednost sofinanciranja (V EUR):** V skladu s pogoji javnega razpisa vrednost ne sme presegati 1.000.000,00 EUR. V kolikor gre za operacijo iz Vzhodne kohezijske regije, znaša znesek sofinanciranja 75% upravičenih stroškov. V kolikor gre za operacijo iz Zahodne kohezijske regije, znaša znesek sofinanciranja 70% upravičenih stroškov.

**POMEMBNO!** Sestavni del investicijske dokumentacije za operacije, katerih skupni načrtovani upravičeni stroški presegajo vrednost 1.000.000,00 EUR EUR, mora biti analiza stroškov in koristi.

Sestavni del investicijske dokumentacije mora biti izračun finančne vrzeli, izdelan v skladu z Delegirano uredbo komisije 480/2014 (členi 15 do 19) in Izvedbeno uredbo komisije 2015/207 EU (člen 3 in Priloga III). Če se operacije izvaja v več fazah, se finančna vrzel izdeluje za fazo, ki je predmet vloge.Za izračun finančne vrzeli morajo vsi prijavitelji uporabiti Obrazec 4a oz. 4b (v Excelu) razpisne dokumentacije. V kolikor se investicija izvaja v več fazah, se finančna vrzel in analiza stroškov in koristi izdeluje za fazo, ki je predmet vloge / operacije.

Celotna vrednost operacije se vnaša v stalnih cenah brez povračljivega DDV, višina upravičenih stroškov pa v tekočih cenah. **Referenčna doba je 15 let** **(za vse operacije, ki se prijavljajo na razpis, mora biti uporabljeno to referenčno obdobje).**

V skladu z določili javnega razpisa najvišja možna vrednost sofinanciranja ne sme presegati 1.000.000,00EUR.

Stopnja sofinanciranja za kohezijsko regijo Vzhodna Slovenija lahko znaša največ 75% upravičenih stroškov operacije, za kohezijsko regijo Zahodna Slovenija pa stopnja sofinanciranja lahko znaša največ 70% upravičenih stroškov operacije. V primeru, ko so diskontirani neto prihodki (DNR) višji od 0,00 EUR, lahko izračun finančne vrzeli pokaže, da prijavitelj ni upravičen do sofinanciranja 70 oz. 75 % upravičenih stroškov. Če so DNR višji od 0,00 EUR je finančna vrzel lahko pod 100 %, kar vpliva na izračun pripadajočega zneska in maksimalno višino sofinanciranja oz. nepovratnih sredstev.

**Razdelek »Aktivnosti operacije«**

V razdelku »Aktivnosti operacije« se vnesejo vse aktivnosti, ki bodo izvedene v okviru operacije, opredeliti je potrebno stroške (glede na določila javnega razpisa), vrednost aktivnosti ter višino upravičenih oz. neupravičenih stroškov v okviru posameznih aktivnosti (vedno v EUR v tekočih cenah brez povračljivega DDV).

Posamezno aktivnost se vnese s klikom na gumb »Dodaj vrstico«. S klikom na »+« se odprejo okna, v katera se vnesejo ustrezni podatki za posamezno aktivnost. Za vsako aktivnost je potreben ločen vnos.

Skupna vrednost vseh vnesenih aktivnosti mora biti enaka skupni vrednosti operacije v tekočih cenah brez povračljivega DDV (enako velja za seštevek upravičenih in neupravičenih stroškov). S klikom na gumb »Prikaži v razpredelnici« se lahko preveri vnos podatkov v obliki tabelaričnega prikaza.

\* Upravičeni stroški nakupa nezazidanega zemljišča v vlogi na javni razpis ne smejo predstavljati več kakor 10 % upravičenih stroškov GOI del.

**Razdelek »Upoštevanje** **horizontalnih načel operacije«**

Iz vloge morajo biti razvidni naslednji ukrepi (skladni z investicijsko dokumentacijo):

* Prispevek k doseganju ciljev /rezultatov na ravni prednostne osi in neposrednih učinkov;
* Izkazovanje realne izvedljivosti v obdobju, za katero velja podpora ter ustreznost in sposobnost upravičencev;
* Izkazovanje ustreznih ciljnih skupin;
* Zagotavljanje trajnosti predvidenih/načrtovanih rezultatov;
* Upoštevanje načel nediskriminatornosti, enakih možnosti, vključno z dostopnostjo za invalide, enakosti spolov; zagotovilo, da ni povečevana neenakosti v zdravstvu in negativnega vpliva na stanje okolja/narave/kulturne dediščine;
* Prispevek k uravnoteženemu regionalnemu razvoju;
* Zagotavljanje stroškovne in sinergične učinkovitosti;
* Povečanje dodane vrednosti MSP.

Za vsak ukrep mora biti razvidna skladnost z investicijsko dokumentacijo (navesti je potrebno poglavje in stran investicijske dokumentacije, na katero se nanaša posamezen ukrep) oz. podana utemeljitev, zakaj tema ni bila obravnavana v investicijski dokumentaciji. V primeru neupoštevanja posamezne teme v investicijski dokumentaciji, so upravičeni izključno vsebinski razlogi, ki morajo biti utemeljen.

**Razdelek »Delovna skupina«**

V ta razdelek je potrebno vnesti podatki o kadrovski usposobljenosti prijavitelja. Za posameznega člana delovne skupine, ki bo izvajal operacijo, se vnese vloga na operaciji (npr. vodja operacije, vodja financ, ipd.), njegova naloga na operaciji, ime in priimek, delovno mesto ter njegove delovne izkušnje. Vnesejo se samo podatki o članih delovne skupine v okviru prijavitelja.

Posamezen član delovne skupine se vnese s klikom na gumb »Dodaj vrstico«. S klikom na »+« se odprejo okna, v katera se vnesejo ustrezni podatki za posameznega člana delovne skupine. Za vsakega člana delovne skupine je potreben ločen vnos.

**Razdelek »Viri financiranja«**

V ta razdelek mora prijavitelj ločeno vnesti:

* Vire MGRT – ESRR: 160053 Razvoj regij – ekonomska infrastruktura – 14-20-V-EU (Vzhodna Slovenija) oz. 160055 Razvoj regij – ekonomska infrastruktura – 14-20-Z-EU (Zahodna Slovenija);
* Nacionalni javni prispevek iz drugih javnih virov - občinski proračun (občina);
* Ostale vire.

Posamezen vir financiranja se vnese s klikom na gumb »Dodaj vrstico«. S klikom na »+« se odprejo okna, v katera se vnesejo ustrezni podatki. Za vsak vir financiranja je potreben ločen vnos.

Razmerje med sredstvi na postavkah namenskih sredstev EU za kohezijsko politiko in slovenske udeležbe za sofinanciranje operacij je za programsko območje kohezijska regija Vzhodna Slovenija do 75 % : do 25 % in za programsko območje kohezijsko regijo Zahodna Slovenija do 70 % : do 30 %.

Stopnja sofinanciranja za kohezijsko regijo Vzhodna Slovenija lahko znaša največ 75% upravičenih stroškov operacije, za kohezijsko regijo Zahodna Slovenija pa stopnja sofinanciranja lahko znaša največ 70% upravičenih stroškov operacije. Preostanek deleža 25% za Kohezijsko regijo Vzhodna Slovenija oz. 30% za Kohezijsko regijo Zahodna Slovenija zagotovijo prijavitelji iz lastnih virov.

**Razdelek »Podatki o podjetjih, ki so izkazala zainteresiranost za vstop v cono«**

* Potrebna je predstavitev posameznega podjetja oz. navedba naslednjih podatkov:
* Naziv podjetja *(enako kot registracija);*
* Naslov *(sedež podjetja);*
* Spletna stran;
* Matična številka podjetja;
* Število zaposlenih na dan oddaje vloge;
* Predvideno število novih delovnih mest, ki jih bo ustvarilo podjetje po vstopu v cono, v roku

treh let po zaključku operacije;

* Površina urejene/ razširjene/ dograjene ekonomsko poslovne cone na kateri bo podjetje
* opravljalo svojo dejavnost;
* Kratka predstavitev podjetja (panoga);
* Kratka predstavitev investicije, ki jo podjetje po vstopu v cono namerava izvesti (predmet investicije, ocenjena vrednost.

**Razdelek »Podatki za informacijski sistem«**

V tem razdelku je potrebno pri vsaki trditvi označiti **»DA« oz. »NE«**:

* Velika mestna območja (gosto naseljena, > 50 000 prebivalcev);
* Majhna mestna območja (srednje gosto naseljena, > 5 000 prebivalcev);
* Podeželska območja (redko naseljena);
* Makro-regionalno območje sodelovanja;
* Sodelovanje med nacionalnimi ali regionalnimi programskimi področji v nacionalnem kontekstu;
* Transnacionalno sodelovanje v okviru ESS.

1. **Cilji in kazalniki**

**Razdelek »Vpliv izvedbe operacije na cilje javnega razpisa«**

Cilj javnega razpisa iz vidika Operativnega programa za izvajanje evropske kohezijske politike je prispevati k specifičnemu cilju »Povečanje dodane vrednosti MSP« prednostne naložbe »Spodbujanje podjetništva, zlasti z omogočanjem lažje gospodarske izrabe novih idej in spodbujanjem ustanavljanja novih podjetij, vključno s podjetniškimi inkubatorji«.

Cilji javnega razpisa so:

- prispevati k hitrejšemu razvoju gospodarstva na regionalni in državni ravni,

- povečanje dodane vrednosti mikro, malih in srednje velikih podjetij (v nadaljnjem besedilu: MSP),

- povečanje zaposlovanja v podjetjih na območju investicije.

Prijavitelj naj se v tem razdelku opredeli do navedenih ciljev operacije, pri čemer ni pogoj, da izvedba posamezne operacije vpliva na vse zgoraj navedene cilje javnega razpisa.

**Razdelek »Kazalniki učinka« in razdelek »Kazalniki rezultata«**

Kazalniki učinka so:

* število podprtih investicijskih projektov za ekonomsko - poslovno infrastrukturo;
* površina urejene / dograjene / razširjene EPC (v ha).

Kazalniki rezultata so:

* število novo ustvarjenih delovnih mest na območju ekonomsko - poslovne cone v roku treh let od zaključka operacije / povečanje zaposlenosti v podprtih podjetjih;
* zasedenost površin urejene / dograjene / razširjene ekonomsko - poslovne cone s podjetniškimi dejavnostmi.

Kazalniki učinka se bodo dokazovali ob zaključku operacije, kazalniki rezultata pa tri (3) leta po zaključku operacije.

1. **Podatki za ocenjevanje**

Na tem listu se prijavitelj opredeli do naslednjih meril v okviru javnega razpisa:

* Število novih delovnih mest;
* Ocena kakovosti in izvedljivosti projekta;
* Prispevek k skladnemu regionalnemu razvoju;
* Prispevek k izboljšanju poslovnega okolja.

Označi se posamezno merilo, navede utemeljitev ter priloži dokazila s kateri je podkrepljena utemeljitev.

1. **Končni pregled**

Na tem listu bo mogoče preveriti pravilnost vloge s klikom na gumb »Preveri podatke«, prenesti vlogo v pdf formatu in natančno preveriti vse podatke.

Če bo vloga pravilno validirana in preverjena popolnost, se vloga lahko odda. Po oddaji vloge, popravki ne bodo več možni.

***VSEBINSKA IN TEHNIČNA PODPORA***

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov **gp.mgrt@gov.si, s pripisom »za Javni razpis za sofinanciranje operacij ekonomsko - poslovne infrastrukture v letih 2022 in 2023«**.

Vprašanja morajo prispeti na zgornji naslov najkasneje tri delovne dni pred iztekom roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/.

Navodila za oddajo vloge preko spletne aplikacije so prav tako sestavni del razpisne dokumentacije.

Tehnična podpora v zvezi z registracijo v aplikacijo in vnosom v samo aplikacijo bo dosegljiva na elektronskem naslovu podpora@erazpis.si.

Številka: 4300-16/2022/40

Ljubljana, 20. 6. 2022